stanford-oval/wikipedia huggingface dataset:
จังหวัดติมอร์ตะวันออก

จังหวัดติมอร์ตะวันออก (อินโดนีเซีย: Timor Timur) เป็นจังหวัดหนึ่งของประเทศอินโดนีเซียโดยพฤตินัย ซึ่งเคยเป็นส่วนหนึ่งของโปรตุเกสในชื่อ "ติมอร์โปรตุเกส" ปัจจุบันพื้นที่ทั้งหมดเป็นของประเทศติมอร์-เลสเต
ตั้งแต่ ค.ศ. 1702 ถึงปี ค.ศ. 1975 ติมอร์ตะวันออกได้เป็นดินแดนโพ้นทะเลของโปรตุเกสชื่อ "ติมอร์โปรตุเกส" ในปี ค.ศ. 1974 โปรตุเกสได้เริ่มปลดปล่อยดินแดนที่เคยปกครอง รวมถึงติมอร์ตะวันออก ระหว่างการปลดปล่อยดินแดนของโปรตุเกส ภายในติมอร์ตะวันออกได้เกิดความขัดแย้งภายในเมือง ในปี ค.ศ. 1975 ประเทศอินโดนีเซียได้บุกเข้าไปในติมอร์ตะวันออก ในปี ค.ศ. 1976 อินโดนีเซียได้ผนวกติมอร์ตะวันออกเป็นจังหวัดในประเทศอินโดนีเซียจังหวัดที่ 27 อย่างไรก็ตาม สหประชาชาติไม่ยอมรับกับการผนวกของประเทศอินโดนีเซียในครั้งนี้ โดยขอให้โปรตุเกสบริหารติมอร์ตะวันออก ต่อมาอินโดนีเซียได้แยกตัวออกจากติมอร์ตะวันออก ในปี ค.ศ. 1999 สหประชาชาติจึงได้ปกครองติมอร์ตะวันออกสักระยะก่อนที่จะให้ติมอร์ตะวันออกตั้งประเทศเป็นของตัวเองโดยใช้ชื่อว่า ประเทศติมอร์-เลสเต ในปี ค.ศ. 2000
แหล่งข้อมูลอื่น

Report of CAVR — Chega!
ETAN.org: East Timor Action Network
ETAN.org:  Articles and reports − 1991 to 1996
แม่น้ำสินธุ

| สินธุ อินดัส |
| --- | --- |
แม่น้ำสินธุช่วงลาดัก
แผนที่แม่น้ำสินธุ
ที่ตั้ง
ประเทศ: จีน, อินเดีย, ปากีสถาน
รัฐ (อินเดีย), แคว้น (ปากีสถาน), มณฑล (จีน): ลาดัก, แคว้นปัญจาบ, แคว้นไคเบอร์ปัคตูนควา, แคว้นสินธ์, กิลกิต-บัลติสถาน, ทิเบต
ลักษณะทางกายภาพ

ต้นน้ำ: Sênggê Zangbo
 • ตำแหน่ง: ที่ราบสูงทิเบต
 

แหล่งที่ 2: Gar Tsangpo
 

จุดบรรจบ:  
 • ตำแหน่ง: Shiquanhe, แคว้นนงารี, ทิเบต และ จัมมูและกัศมีร์
 • พิกัด: 32°29′54″N 79°41′28″E﻿ / ﻿32.49833°N 79.69111°E﻿ / 32.49833; 79.69111
 • ระดับความสูง: 4,255 m (13,960 ft)
 
ปากน้ำ: ทะเลอาหรับ (หลัก), รานแห่งกูตจ์ (รอง)
 • ตำแหน่ง: สามเหลี่ยมปากแม่น้ำสินธุ (หลัก), โกรี (รอง)
 • พิกัด: 23°59′40″N 67°25′51″E﻿ / ﻿23.99444°N 67.43083°E﻿ / 23.99444; 67.43083
 • ระดับความสูง: 0 m (0 ft)
ความยาว: 3,180 km (1,980 mi)
พื้นที่ลุ่มน้ำ: 1,165,000 km2 (450,000 sq mi)

อัตราการไหล:  
 • ตำแหน่ง: ทะเลอาหรับ
 • เฉลี่ย: 6,930 m3/s (245,000 cu ft/s)
 • ต่ำสุด: 1,200 m3/s (42,000 cu ft/s)
 • สูงสุด: 58,000 m3/s (2,000,000 cu ft/s)
 

อัตราการไหล:  
 • ตำแหน่ง: ตรเบลา
 • ต่ำสุด: 2,469 m3/s (87,200 cu ft/s)
 
ลุ่มน้ำ
ลำน้ำสาขา:  
 • ซ้าย: Zanskar River, Suru River, Soan River, Jhelum River, Chenab River, Ravi River, Beas River, Sutlej River, Panjnad River, Ghaggar-Hakra River, Luni River
 • ขวา: Shyok River, Hunza River, Gilgit River, Swat River, Kunar River, Kabul River, Kurram River, Gomal River, Zhob River
แม่น้ำสินธุ (สันสกฤต: सिन्धूनदी) เป็นแม่น้ำระหว่างประเทศในทวีปเอเชีย ความยาว 3,180 km (1,980 mi) ไหลจากทิเบตตะวันตก ไปทางตะวันตกเฉียงเหนือผ่านลาดักและกิลกิต-บัลติสถาน ในภูมิภาคกัศมีร์ ก่อนจะหักโค้งไปทางซ้ายที่นังคาประบัต และไหลไปทางใต้และตะวันตกเฉียงใต้ไปตามประเทศปากีสถานและไหลลงทะเลอาหรับใกล้นครการาจี
พาขวัญ สหวงษ์

| พาขวัญ สหวงษ์ |
| --- | --- |
เกิด: 24 ตุลาคม พ.ศ. 2556 (11 ปี) เขตบางกอกน้อย กรุงเทพมหานคร ประเทศไทย
บิดา: ทฤษฎี สหวงษ์ (บิดา)
มารดา: แวนดา สหวงษ์ (มารดา)
อาชีพ:  นักแสดง  นักเต้น 
ปีที่แสดง: พ.ศ. 2558–ปัจจุบัน
พาขวัญ สหวงษ์ (เกิด 24 ตุลาคม พ.ศ. 2556) ชื่อเล่น มะลิ เป็นนักแสดงและนักเต้นชาวไทย และเป็นบุตรสาวของทฤษฎี สหวงษ์ อดีตนักแสดงชื่อดังผู้ล่วงลับ
ประวัติ

พาขวัญ สหวงษ์ เกิดเมื่อวันที่ 24 ตุลาคม 2556 เป็นลูกสาวคนเดียวของทฤษฎี สหวงษ์ อดีตนักแสดงชื่อดังผู้ล่วงลับ กับแวนดา สหวงษ์ อดีตผู้ประกาศข่าวทางช่องทีสปอร์ต และอดีตนักกีฬาเทควันโด พาขวัญมีพี่ชายต่างบิดา 1 คน คือ กาญจน์โสภณ วิรุณนิติพนธ์ นักร้องนำวง DICE
พาขวัญเริ่มเป็นที่รู้จักจากการที่แวนดาอุ้มพาไปเฝ้าทฤษฎีที่ป่วยเป็นโรคไข้เลือดออกที่โรงพยาบาลรามาธิบดี เมื่อวันที่ 13 พฤศจิกายน 2558
ปัจจุบันพาขวัญกำลังศึกษาอยู่ที่ Prep International Kindergarten โดยศุภชัย เจียรวนนท์ นักธุรกิจชื่อดังได้สนับสนุนเรื่องทุนการศึกษาแก่พาขวัญจนกระทั่งจบปริญญาโท
เข้าสู่วงการ

พาขวัญเข้าสู่วงการจากการแสดงโฆษณากระดาษเช็ดหน้าคลีเน็กซ์เมื่อปี 2559 ขณะอายุเพียง 2 ปี ตามมาด้วยโฆษณาสลากออมทรัพย์ทวีสินชุดกล้วยไม้นานาชาติของธนาคารเพื่อการเกษตรและสหกรณ์การเกษตร (ธกส.)  ซึ่งก่อนหน้านั้นพาขวัญแสดงซิทคอมเรื่องแรกคือเรื่อง นัดกับนัด รับบทเป็นน้องเนม ลูกสาวของนัดหล่อที่รับบทโดย สุกฤษฎิ์ วิเศษแก้ว ในตอน Good Bye ซึ่งเป็นตอนอวสานของซิทคอมเรื่องนี้
ต่อมาในปี 2560 พาขวัญได้มีโอกาสแสดงมิวสิกวิดีโอเพลง "จากนี้จนวันสุดท้าย" ของวง PREM จากนั้นในปี 2565 พาขวัญได้มีโอกาสแสดงละครเรื่องแรกในชีวิตคือเรื่องฟ้าเพียงดิน ของทางช่องวัน 31 โดยรับบทเป็น ชมพู่ นางเอกในวัยเด็ก ในปี 2567 พาขวัญได้แสดงละครเรื่อง สงครามสมรส กับทางช่องวัน 31 เช่นเคยโดยรับบทเป็น ภวิตา หรือ เพลิน
ชีวิตส่วนตัว

พาขวัญชื่นชอบการเต้นเป็นอย่างมากโดยมี ลิซ่า สมาชิกวงแบล็กพิงก์ เป็นไอดอล ซึ่งเธอได้ไปออดิชันเพื่อเป็นศิลปินไอดอลเกาหลีกับทางค่ายเอสเอ็มเอ็นเตอร์เทนเมนต์ โดยอยู่ระหว่างรอการประกาศผล
ผลงาน > ละครโทรทัศน์

| ปี | เรื่อง | ช่อง | รับบท | หมายเหตุ |
| --- | --- | --- | --- | --- |
| 2565 | ฟ้าเพียงดิน | ช่องวัน 31 | ชมพู่ (วัยเด็ก) | รับเชิญ |
| 2567 | สงครามสมรส | ช่องวัน 31 | ภวิตา (เพลิน) | ละครเต็มตัวเรื่องแรก |
ผลงาน > ซิทคอม

| ปี | เรื่อง | ช่อง | รับบท | หมายเหตุ |
| --- | --- | --- | --- | --- |
| 2558 | นัดกับนัด | เอ็มคอตเอชดี | น้องเนม (ลูกสาวของนัดหล่อและจูน) | รับเชิญตอนอวสาน |
|  |  | เอ็มคอตเอชดี |  |  |
เฉา ชง

บุตรชายของขุนศึกโจโฉ (ค.ศ. 196–208)
เฉา ชง  (จีนตัวย่อ: 曹冲; จีนตัวเต็ม: 曹沖; พินอิน: Cáo Chōng; ค.ศ. 196–208) ชื่อรอง ชางชู (จีนตัวย่อ: 仓舒; จีนตัวเต็ม: 倉舒; พินอิน: Cāngshū) เป็นบุตรชายของโจโฉ ขุนศึกผู้เถลิงอำนาจในช่วงปลายราชวงศ์ฮั่นและวางรากฐานให้วุยก๊กในยุคสามก๊กของจีน เฉา ชงเป็นเด็กอัจฉริยะซึ่งมีชื่อเสียงจากการคิดวิธีการชั่งน้ำหนักช้างอย่างชาญฉลาดโดยใช้หลักการของแรงลอยตัว โจโฉถือว่าเฉา ชงอาจจะเป็นว่าที่ผู้สืบทอดของตน แต่เฉา ชงเสียชีวิตตั้งแต่ยังเยาว์ขณะอายุ 12 ปี
ภูมิหลังครอบครัว

เฉา ชงเป็นบุตรชายคนโตของโจโฉที่เกิดกับหฺวานฟูเหริน (環夫人) อนุภรรยา เฉา ชงมีน้องชายสองคน คือ เฉา จฺวี่กับโจฮู เฉา ชงเป็นเด็กอัจฉริยะและสามก๊กจี่บันทึกว่าเฉา ชง "มีสติปัญญาเท่ากับผู้ใหญ่" เมื่ออายุราวห้าขวบ
เสียชีวิตและทายาท

เฉา ชงป่วยหนักตอนอายุ 12 ขวบแล้วเสียชีวิต โจโฉเสียใจเป็นอย่างมาก เมื่อโจผี (บุตรชายอีกคนของโจโฉ) ปลอบใจบิดาของตน โจโฉกล่าวว่า “การตายของเฉา ชงเป็นความโชคร้ายของข้าพเจ้า แต่ก็เป็นผลดีต่อเจ้าและพี่น้องของเจ้า" ซุน เชิ่งสงสัยในคำพูดและความตั้งใจของโจโฉที่จะให้เฉา ชงเป็นผู้สืบทอดตำแหน่ง เนื่องจากตามประเพณีจีนนิยมให้บุตรชายคนโตของภรรยาหลักสืบทอดตำแหน่งมากกว่าบุตรชายคนเล็กที่มีความสามารถมากกว่า
โจโฉหลั่งน้ำตาทุกครั้งที่เอ่ยถึงเฉา ชง เขาสั่งให้ฝังเฉา ชงร่วมกับสตรีจากตระกูลเจิน (甄) ที่เสียชีวิต และพระราชทานบรรดาศักดิ์หลังเสียชีวิตให้บุตรชายเป็นผู้บัญชาการทหารม้า (騎都尉) เฉา ฉง (曹琮) หว่านโหว (宛侯) และเฉา จฺวี่ บุตรชายในน้องชายของเฉา ชง ได้รับการแต่งตั้งเป็นผู้สืบทอดของเฉา ชง ใน ค.ศ. 217 เฉา ฉงได้รับพระราชทานบรรดาศักดิ์เติ้งโหว (鄧侯)
ใน ค.ศ. 221 หลังโจผีสถาปนารัฐวุยก๊ก พระองค์พระราชทานพระสมัญญานามแก่เฉา ชงเป็น "เติ้งไอโหว" (鄧哀侯) แต่ภายหลังยกสถานะเป็นกง ทำให้เฉา ชงกลายเป็น "เติ้งไอกง" (鄧哀公) จากนั้นใน ค.ศ. 231 ในรัชสมัยโจยอย เฉา ชงได้รับพระราชทานหลังเสียชีวิตเป็น "เติ้งไออ๋อง" (鄧哀王)  โจผีเคยตรัสว่า "พระเชษฐาของข้า (โจงั่ง) เป็นเซี่ยวเหลียนและมีสิทธิ์ครองบัลลังก์ ถ้าชางชูยังมีชีวิตอยู่ ข้าคงไม่สามารถครอบครองอาณาจักรได้"
ดูเพิ่ม

พงศาวลีวุยก๊ก#หฺวานชื่อ
รายชื่อบุคคลในยุคสามก๊ก
สุวัฒน์ ม่วงศิริ

| สุวัฒน์ ม่วงศิริ |
| --- | --- |

สมาชิกสภาผู้แทนราษฎรกรุงเทพมหานคร เขต 33
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549
 
ข้อมูลส่วนบุคคล
เกิด: 2 มกราคม พ.ศ. 2507 (61 ปี) เขตบางแค กรุงเทพมหานคร ประเทศไทย
พรรคการเมือง: ไทยรักไทย (2544–2550) พลังประชาชน (2550–2551) เพื่อไทย (2551–2561, 2568–ปัจจุบัน) ภูมิใจไทย (2561–2565) สร้างอนาคตไทย (2565–2566) พลังประชารัฐ (2566) ประชาธิปัตย์ (2566–2568)

สุวัฒน์ ม่วงศิริ (เกิด 2 มกราคม พ.ศ. 2507) อดีตสมาชิกสภาผู้แทนราษฎรกรุงเทพมหานคร 2 สมัย อดีตเลขานุการรัฐมนตรีประจำสำนักนายกรัฐมนตรี และอดีตเลขานุการรัฐมนตรีว่าการกระทรวงวิทยาศาสตร์และเทคโนโลยี
ประวัติ

นายสุวัฒน์ ม่วงศิริ เกิดวันที่ 2 มกราคม พ.ศ. 2507 เป็นบุตรของนายปลิว ม่วงศิริ หรือ กำนันปลิว อดีตสมาชิกสภาผู้แทนราษฎรกรุงเทพมหานคร และเป็นลูกพี่ลูกน้องกับสากล ม่วงศิริ และสามารถ ม่วงศิริ
งานการเมือง

นายสุวัฒน์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่กรุงเทพมหานคร เขตที่ 33 สังกัดพรรคไทยรักไทย และได้รับเลือก โดยสามารถชนะรัตนา อนันต์นาคินทร์ สมาชิกสภาผู้แทนราษฎรคนปัจจุบัน ณ ขณะนั้น ที่สังกัดพรรคประชาธิปัตย์ลงได้ และเขาสามารถรักษาที่นั่งได้อีกครั้งในเขตพื้นที่เดิมในการเลือกตั้งครั้งถัดไป
ต่อมาเมื่อมีการยุบพรรคไทยรักไทย นายสุวัฒน์จึงย้ายไปสังกัดพรรคพลังประชาชนเช่นเดียวกับสมาชิกพรรคส่วนใหญ่ และลงสมัครรับเลือกตั้งในเขตพื้นที่เดิมแต่แพ้ให้กับนางนันทพร วีรกุลสุนทร จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงในนามพรรคเพื่อไทยแต่แพ้ให้กับนางนันทพรอีกครั้ง
ในปี พ.ศ. 2561 เขาย้ายมาสังกัดพรรคภูมิใจไทย เพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ผลปรากฎว่านายสุวัฒน์ ได้รับคะแนนไปราว 2,000 คะแนนเท่านั้น
ในปี พ.ศ. 2565 เขาย้ายไปสังกัดพรรคสร้างอนาคตไทย แต่ในปีต่อมาแกนนำพรรคสร้างอนาคตไทยได้ย้ายไปสังกัดพรรคพลังประชารัฐโดยนายสุวัฒน์ได้ย้ายไปด้วยเช่นกัน และในวันที่ 18 มีนาคม พ.ศ. 2566 พรรคพลังประชารัฐได้เปิดตัวนายสุวัฒน์เป็นผู้สมัครรับเลือกตั้งกรุงเทพมหานคร เขต 26 หลังจากนั้นเพียง 5 วัน ในวันที่ 23 มีนาคม เขาได้ไปเปิดตัวกับพรรคประชาธิปัตย์ โดยนายสุวัฒน์ ชี้แจงถึงย้ายมาร่วมงานกับพรรคประชาธิปัตย์ว่า ครอบครัวม่วงศิริ ได้มีการพูดคุยเพื่อไม่ให้ครอบครัวส่งผู้สมัครทับซ้อนกัน  เนื่องจากการแบ่งเขตใหม่ ทั้งจอมทอง บางขุนเทียน บางบอน ทำให้เกิดพื้นที่ทับซ้อน จึงต้องมีการตัดสินใจจัดพื้นที่ใหม่ เพื่อรวมพลังในพื้นที่นำไปสู่ชัยชนะในการเลือกตั้ง โดยมีนายสากล, นายสาทร, นายสารัช และ นางสาววณิชชา ม่วงศิริ ร่วมเปิดตัวด้วย แต่ถึงกระนั้นผลการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่านายสุวัฒน์ยังคงไม่ได้รับเลือก
อลิสา อินทุสมิต

| อลิสา อินทุสมิต |
| --- | --- |
ชื่อเกิด: อลิสา ศรีประยูร
เกิด: 10 สิงหาคม พ.ศ. 2516 (51 ปี)  กรุงเทพมหานคร ประเทศไทย
คู่สมรส: แฟรงก์ ฟรานซิสโก เกวสต้า
บุตร: 3 คน
อาชีพ: นักแสดง นักร้อง นางแบบ พิธีกร
ปีที่แสดง: พ.ศ. 2533 - ปัจจุบัน
พระสุรัสวดี: นักแสดงสมทบหญิงยอดเยี่ยม  พ.ศ. 2535 - ครั้งนี้โลกฉุดไม่อยู่
ชมรมวิจารณ์บันเทิง: นักแสดงสมทบหญิงยอดเยี่ยม  พ.ศ. 2535 - ครั้งนี้โลกฉุดไม่อยู่
ฐานข้อมูล
IMDb
ThaiFilmDb
ชัชชญา เกวสต้า รามอส เป็นที่รู้จักในชื่อ อลิสา อินทุสมิต (ชื่อเล่น: ยู่ยี่) เกิดเมื่อวันที่ 10 สิงหาคม พ.ศ. 2516 เป็นอดีตนางแบบ นักแสดง นักร้อง ชาวไทย เกิดที่กรุงเทพมหานคร โด่งดังจากการถ่ายแบบชุดว่ายน้ำ ตามหน้านิตยสารต่าง ๆ  ต่อมาจึงมีผลงานโฆษณาเนสกาแฟเชค มีผลงานแสดงภาพยนตร์ ละคร ถ่ายแบบ งานพิธีกรรายการ และมีผลงานเพลง โดยออกอัลบั้มที่ชื่อ ยังไงก็ไม่เรียบ กับค่ายแกรมมี่ มีเพลงดังอย่าง "จงเป็นสุข เป็นสุขเถิด" แล้วหายหน้าไปจากวงการบันเทิง
ชีวิตส่วนตัว สมรสกับ แฟรงก์ ฟรานซิสโก เกวสต้า ชาวสเปนมีอาชีพเป็นพิธีกรรายการโทรทัศน์และครูสอนเทนนิสให้กับเยาวชน และมีบุตรด้วยกันสามคน ยู่ยี่ตกเป็นข่าวลือว่าเข้าไปพัวพันกับการค้ายาเสพติดและป่วยเป็นโรคร้าย ด้วยร่างกายซูบผอมจนผิดหูผิดตา แต่หลังจากข่าวไม่ทันครบสองเดือน ก็ออกมายอมรับว่าหย่าขาดกับสามีเรียบร้อยแล้ว เนื่องจากทะเลาะกัน ครอบครัวไม่ราบรื่น และอยากกลับเข้ามาทำงานในวงการบันเทิง ต่อมาวันที่ 12 พฤศจิกายน พ.ศ. 2555 ถูกจับกุมที่สนามบินดอนเมืองขณะพกพาโคเคนขนาด 5 มิลลิกรัมเข้าประเทศ ถูกแจ้งข้อหามียาเสพติดให้โทษประเภท 1 (โคเคน) ไว้ในครอบครองเพื่อเสพ และให้การรับสารภาพ ต่อมาในวันที่ 12 มิถุนายน พ.ศ. 2557 ถูกศาลตัดสินให้จำคุก 15 ปี 3 เดือน โดยถูกนำตัวส่งเข้าเรือนจำทันที โดยทนายความถึงสองคนได้ลาออกจากการทำคดี ซึ่งอาจเกี่ยวพันกับผู้มีอิทธิพล
ด้านบทบาทการแสดง เริ่มแสดงภาพยนตร์ไทยเรื่องแรก คือ ครั้งนี้โลกฉุดไม่อยู่ ได้รับรางวัลพระสุรัสวดี (ตุ๊กตาทอง) และ รางวัลชมรมวิจารณ์บันเทิง ในปี 2535 สาขาผู้แสดงสมทบหญิงยอดเยี่ยม และ เอ๋อเหรอ เป็นภาพยนตร์เรื่องล่าสุดที่แสดง
ผลงาน > ภาพยนตร์

ครั้งนี้โลกฉุดไม่อยู่ (2535)
มอแกน 99 1/2 ก็ถึงได้ (2535)
จะใหญ่จะย่อก็พ่อเรา (2535)
หยุดไม่ได้ถ้าหัวใจจะซิ่ง (2538)
เอ๋อเหรอ (2548) .... แฮ๋ว
ผลงาน > รายการ

music special ช่อง 3 (2531-2535)
แบง แบง แบง ช่อง 9
ผลงาน > มิวสิควิดีโอ

2533 เพลง เธอคือไฟ ของ ชาย
2534 เพลง พริกขี้หนู ของ ธงไชย แมคอินไตย์
2535 เพลง วัตถุไวไฟ ของ อำพล ลำพูน
2535 เพลง บ่อนทำลาย ของ อำพล ลำพูน
2536 เพลง ชน ของ พีท ทองเจือ
ผลงาน > อัลบั้มเพลงของค่ายจีเอ็มเอ็ม แกรมมี่

ยังไงก็ไม่เรียบ (2537)
ไม่รู้สาเหตุ แต่ยู่ยี่เรียกว่า "เอ๋ง" (2539)
ผลงาน > โฆษณา

แป้งหอมเลอเวีย
แชมพูซันซิล
เนสกาแฟเชค
นมเปรี้ยวดัชมิลล์
ผลงาน > ละครโทรทัศน์

นิยายรักนักศึกษา (2533) ช่อง 3
ทางโค้ง (2535) ช่อง 3
เลือดเข้าตา (2538) ช่อง 5
ชุมทางเขาชุมทอง (2540) ช่อง 5
3 หนุ่ม 3 มุม (รับเชิญ) ช่อง 7
ดั่งไฟใต้น้ำ (2542) ช่อง 7
รักคุณเข้าแล้ว…อย่างกะทันหัน (2543) ช่อง 7
Club Friday The Series Hot Love Issue ตอน เหตุร้ายในครอบครัว (2567) ช่องวัน 31
หยดฝนกลิ่น​สนิม (2567) ช่องวัน 31
กันต์ดนัย ชื่นหิรัญ

| กันต์ดนัย ชื่นหิรัญ |
| --- | --- |
ชื่อเกิด: ณฐณพ ชื่นหิรัญ
เกิด: 1 สิงหาคม พ.ศ. 2530 (37 ปี) จังหวัดนครสวรรค์ ประเทศไทย
อาชีพ: นักแสดง นายแบบ
ปีที่แสดง: พ.ศ. 2557−ปัจจุบัน
ผลงานเด่น: ภัทรดนัย - ลูกไม้ลายรัก (2557)  ศาสตรา - บาปรักทะเลฝัน (2560)
สังกัด: สถานีวิทยุโทรทัศน์ไทยทีวีสีช่อง 3 (2557−2561)
กันต์ดนัย ชื่นหิรัญ (เกิด 1 สิงหาคม พ.ศ. 2530) ชื่อเล่น ดรีม เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

กันต์ดนัย เกิดเมื่อวันที่ 1 สิงหาคม พ.ศ. 2530 โดยบิดา-มารดารับราชการ จบการศึกษาระดับมัธยมจาก โรงเรียนสตรีนครสวรรค์ และระดับปริญญาตรีจาก คณะเศรษฐศาสตร์ มหาวิทยาลัยหอการค้าไทย
กันต์ดนัย เข้าสู่วงการจากการไปแคสโฆษณา การเดินแบบและในระหว่างนั้นได้เข้าร่วมประกวดในรายการ The Acting Queen & Hero ปี 2 ทำให้ทาง ช่อง 3 ได้เรียกเข้าไปเซ็นสัญญาเป็นนักแสดงในสังกัดและได้แสดงละครครั้งแรกโดยรับบทเป็นพระเอกเต็มตัวในเรื่อง ลูกไม้ลายรัก เมื่อปี พ.ศ. 2557 ในบทของ ภัทรดนัย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2557 | ลูกไม้ลายรัก | ภัทรดนัย จงวัฒนา (คุณต่อ) |
| 2559 | มือปราบสายเดี่ยว | ร.ต.อ. ชนิน |
| 2559 | กุหลาบตัดเพชร | ร.ต.อ. เอกราช ธารา |
| 2561 | บุพเพสันนิวาส | ศรีปราชญ์ (รับเชิญ) |
| 2564 | อีสาวอันตราย | ปราการ |

| พ> ศ. | เรื่อง | บทบาท |
| --- | --- | --- |
| 2559 | ม่านดอกงิ้ว | ภาคิน โภควัฒน์โภคิน (คุณเค) |
| 2560 | บาปรักทะเลฝัน | ศาสตรา |
| 2560 | กุหลาบราคี | ภีมวัจน์ รัตนชาติ (ภีม) |

ละครโทรทัศน์ทั้งหมดด้านล่างนี้ออกอากาศทางช่องวัน
| พ> ศ. | เรื่อง | บทบาท |
| --- | --- | --- |
| 2564 -   2565 | โนราสะออน | เด่น เศรษฐอำไพ |
| 2567 | ลิเกหมอลำ | พงษ์ศักดิ์ |

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2562 | พยัคฆ์ร้ายสายสลับ | พุฒิ | ทรูโฟร์ยู |
| 2563 | ปอบผีเจ้า | หมวดนักรบ | ช่อง 8 |
| 2563 | ปอปผีเจ้า ภาค 2 | หมวดนักรบ | ช่อง 8 |
| 2567 | โชน 7 เขตพิศวง ตอน เพราะรักมากไป | กรณ์ | ช่อง 7HD |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2562 | เสน่หาสตอรี่ | ตอน ชมพู่  | กอล์ฟ | AIS PLAY |
ผลงาน > พิธีกร

รายการ  ร้านเด็ดประเทศไทย
รายการ คุณนายจ่ายตลาด
แหล่งข้อมูลอื่น

กันต์ดนัย ชื่นหิรัญ ที่อินสตาแกรม
พระอวโลกิเตศวรโพธิสัตว์

| พระอวโลกิเตศวร |
| --- | --- |
พระโพธิสัตว์อวโลกิเตศวร ไชยา พบที่อำเภอไชยา จังหวัดสุราษฎร์ธานี, ศิลปะศรีวิชัย คริสต์ศตวรรษที่ 9 ปัจจุบันจัดแสดงในพิพิธภัณฑสถานแห่งชาติ พระนคร
สันสกฤต:  अवलोकितेश्वर ไอเอเอสที: Avalokiteśvara  अवलोकितेश्वर ไอเอเอสที: Avalokiteśvara (Avalokiteshvara) 
พม่า: ကွမ်ယင် ไอพีเอ: [kwàɴ jɪ̀ɴ]
จีน:  观世音, 觀世音 พินอิน: Guānshìyīn  观音, 觀音 พินอิน: Guānyīn  观自在, 觀自在 พินอิน: Guānzìzài 
ญี่ปุ่น:  かんじざい โรมาจิ: Kanjizai  かんのん โรมาจิ: Kannon  かんぜおん โรมาจิ: Kanzeon 
เขมร:  អវលោកេស្វរៈ จีดี: Avalokesvarak  អវលោកិតេស្វរៈ จีดี: Avalokitesvarak  លោកេស្វរៈ จีดี: Lokesvarak 
เกาหลี:  관음 อาร์อาร์: Gwaneum  관자재 อาร์อาร์: Gwanjajae  관세음 อาร์อาร์: Gwanseeum 
ทิเบต: སྤྱན་རས་གཟིགས ทีเอชแอล: Chenrézik
เวียดนาม:  Quan Âm  Quán Thế Âm  Quán Tự Tại 
ข้อมูล
นับถือใน: มหายาน, วัชรยาน, เถรวาท, ลัทธิขงจื๊อ ลัทธิเต๋า, ศาสนาพื้นบ้านจีน
พระลักษณะ: กรุณา
 สถานีย่อยพระพุทธศาสนา
พระอวโลกิเตศวร (สันสกฤต: अवलोकितेश्वर, ไอพีเอ: Avalokiteśvara /ˌʌvəloʊkɪˈteɪʃvərə/)  หรือ พระปัทมปาณี (Padmapani) หรือ 南海古佛 (nán hăi gŭ fó) แปลว่า บรรพพุทธาทะเลใต้ เป็นพระโพธิสัตว์ในรูปความกรุณาของบรรดาพระพุทธเจ้าทั้งปวง ปรากฏการสร้างรูปเคารพของพระองค์แตกต่างหลากหลายไปตามความเชื่อ ปรากฏทั้งในรูปสตรีเพศและบุรุษเพศ ในทิเบต นับถือในพระนามเจนเรอซิก (Chenrezig) ในศาสนาพุทธแบบจีน แนวคิดของพระอวโลกิเตศวรได้พัฒนาเป็นเทวี กวนอิม จีนกลางเรียกว่า 观音 guān yīn กวนอิน แปลว่า พินิจสดับเสียงแห่งความทุกข์ร้อนเพื่อจะโปรดช่วยเหลือ
ศัพทมูล

คำว่า อวโลกิเตศวร เป็นการรวมคำว่า อว- แปลว่า "ล่าง", โลกิต- รูปอดีตของคำกิริยา โลก ซึ่งแปลว่า "ดู" และ อีศวร แปลว่า "เจ้า" "ผู้ยิ่งใหญ่" เมื่อนำมาสมาสกัน เสียง อะ+อีศวร กลายเป็น เอศวร เมื่อรวมกันจึงมีความหมายว่า "พระเจ้าผู้มองลงมา (ยังโลก)" คำว่า โลก ("โลก") อาจไม่ปรากฏในชื่อ แต่สามารถรับรู้ได้อย่างชัดเจน เช่นในพระนามในภาษาเขมรว่า โลเกสวรัก (Lokesvarak)
นอกจากนี้ในภาษาสันสกฤตยังปรากฏพระนาม ปัทมปาณี (Padmapāṇi; "ผู้ซึ่งถือดอกบัว") หรือ โลเกศวร (Lokeśvara; "เจ้าโลก") ในทิเบตใช้คำว่า เจเร่ซิก (ทิเบต: སྤྱན་རས་གཟིགས་; Chenrézig) และเชื่อว่าอวตารมาเกิดเป็นทะไลลามะ การ์มาปา
เฉา หลิน (อ๋องแห่งไพก๊ก)

เจ้าชายแห่งรัฐวุยก๊ก (สิ้นพระชนม์ ค.ศ. 256)
เฉา หลิน (สิ้นพระชนม์ 11 มีนาคม ค.ศ. 256) เป็นเจ้าชายของรัฐวุยก๊กในยุคสามก๊กของจีน
พระประวัติ

เฉา หลินเป็นบุตรชายของโจโฉขุนศึกผู้ขึ้นมามีอำนาจในช่วงปลายราชวงศ์ฮั่นและวางรากฐานของรัฐวุยก๊ก มารดาของเฉา หลินคือตู้ฟูเหริน (杜夫人) อนุภรรยาของโจโฉ ตู้ฟูเหรินยังให้กำเนิดบุตรชายของโจโฉอีกคนคือเฉา กุ่น (曹衮)
ในปี ค.ศ. 211 พระเจ้าเหี้ยนเต้จักรพรรดิลำดับสุดท้ายของราชวงศ์ฮั่นทรงตั้งให้เฉา หลินมีบรรดาศักดิ์เป็นเหราหยางโหว (饒陽侯) ในปี ค.ศ. 217 บรรดาศักดิ์ของเฉา หลินเปลี่ยนเป็น "เฮาแห่งเจียวก๊ก" (譙侯 เฉียวโหว) ในปี ค.ศ. 221 หนึ่งปีหลังโจผีพี่ชายต่างมารดาของเฉา หลินชิงราชบัลลังก์จากพระเจ้าเหี้ยนเต้และขึ้นเป็นจักรพรรดิลำดับแรกแห่งรัฐวุยก๊ก โจผีทรงตั้งให้เฉา หลินเป็นก๋งแห่งเจียวก๊ก (譙公 เฉียวกง) หนึ่งปีต่อมา โจผีทรงเลื่อนฐานันดรศักดิ์ให้เฉา หลินจากก๋งเป็นอ๋องในชื่อว่า "อ๋องแห่งเจียวก๊ก" (譙王 เฉียวหวาง) ในปี ค.ศ. 226 พระองค์เปลี่ยนฐานันดรศักดิ์ของเฉา หลินเป็น "อ๋องแห่งเอียนเสีย" (鄄城王 เจฺวี้ยนเฉิงหวาง) ในปี ค.ศ. 232 โจยอยผู้สืบราชบัลลังก์ถัดจากโจผีทรงเปลี่ยนฐานันดรศักดิ์ของเฉา หลินเป็น "อ๋องแห่งไพก๊ก" (沛王 เพ่ย์หวาง) ตลอดรัชสมัยของจักรพรรดิวุยก๊กองค์ถัด ๆ มา จำนวนครัวเรือนในเขตศักดินาของเฉา หลินเพิ่มขึ้นจนถึง 4,700 ครัวเรือน
หลังเฉา หลินสิ้นพระชนม์ในปี ค.ศ. 256 เฉา เหว่ย์ (曹緯) บุตรชายของเฉา หลินสืบทอดฐานันดรศักดิ์ในฐานะอ๋องแห่งไพก๊กองค์ใหม่ เฉา หลินมีพระธิดาซึ่งสมรสกับจี คาง (嵇康)
ดูเพิ่ม

พงศาวลีวุยก๊ก
รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซันกั๋วจื้อ).
เผย์ ซงจือ (ศตวรรษที่ 5). สามก๊กจี่ (ซันกั๋วจื้อ จู้).
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
เจ้าชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ข้าราชการฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ซุนโจย  เซียวค้า  เซียวหลวน  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลิว ฉือ  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน (เว่ย์ กว้าน)  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ข้าราชการฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  คูเกี๋ยน  เคาทู  เคาหงี  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนไค  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตงต๋ง  เตนซก  เตาอี้  เติ้ง ตุน  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  เถียน จาง  บังเต๊ก  บังโฮย  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกิ๋น  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน (หฺวาง เฉฺวียน)  เอียวเก๋า  เอียวฉิว  เอียวหัว  ฮั่นจ๋ง  เฮ็กเจียว  เฮาเกียน  เฮาหุน  เฮาเหลก  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียง:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  จู เจี้ยนผิง  เจ็ดปราชญ์แห่งป่าไผ่  โจว เซฺวียน  โจวุนซก  ตู้ ขุย  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  สฺวิน ช่าน  หลิว เป้า  หลิว ฮุย  หวาง ปี้  หฺวางฝู่ มี่  ห่อปี  หูฉูเฉฺวียน  อองเกี๋ยน  เอียวจอ  โอยเอี๋ยน  เฮ่งเพา
โจงั่ง

บุตรชายคนโของโจโฉ (ประมาณ ค.ศ. 177–197)
โจงั่ง มีชื่อในภาษาจีนกลางว่า เฉา อ๋าง (จีน: 曹昂; พินอิน: Cáo Áng; การออกเสียงไฟล์:Cao Ang.ogg; ป. ค.ศ. 177 – กุมภาพันธ์หรือมีนาคม ค.ศ. 197) ชื่อรอง จื่อซิว (จีน: 子脩; พินอิน: Zǐxiū) เป็นบุตรชายคนโตของโจโฉขุนศึกผู้ขึ้นมามีอำนาจในช่วงปลายราชวงศ์ฮั่นและวางรากฐานให้กับรัฐวุยก๊กในยุคสามก๊กของจีน โจงั่งถูกสังหารในยุทธการที่อ้วนเซียในปี ค.ศ. 197
ประวัติ

โจงั่งเป็นบุตรชายคนแรกของโจโฉกับเล่าซี (劉氏 หลิวชื่อ หรือ 劉夫人 หลิวฟูเหริน) ผู้เป็นอนุภรรยา เล่าซียังให้กำเนิดบุตรชายของโจโฉอีกคนคือเฉา ชั่ว (曹鑠) และบุตรสาวคือเจ้าหญิงใหญ่ชิงเหอ (清河長公主 ชิงเหอจ่างกงจู่) อย่างไรก็ตาม เนื่องจากเล่าซีเสียชีวิตก่อนเวลาอันควร โจงั่งจึงได้รับการเลี้ยงดูจากติงฟูเหริน (丁夫人) ภรรยาหลวงคนแรกของของโจโฉที่ปฏิบัติต่อโจงั่งเหมือนเป็นบุตรชายของตนเอง
ไม่มีบันทึกเกี่ยวประวัติช่วงต้นของโจงั่งในประวัติศาสตร์ นอกเหนือจากเรื่องที่โจงั่งได้รับการเสนอชื่อให้เป็นเซี่ยวเหลียน (孝廉; ผู้ได้รับเลือกเข้ารับราชการพลเรือน) ขณะเข้าสู่วัยผู้ใหญ่ (ประมาณ 19 ปี) ในเดือนกุมภาพันธ์หรือมีนาคม ค.ศ. 197 โจงั่งติดตามบิดาในการศึกที่รบกับเตียวสิ้วในอ้วนเซีย (宛 หว่าน หรือ 宛城 หว่านเฉิง; ในปัจจุบันคือเขตหว่านเฉิง นครหนานหยาง มณฑลเหอหนาน) เตียวสิ้วยอมจำนนในตอนแรก แต่กลับก่อกบฏในภายหลัง โดยเปิดฉากการโจมตีโจโฉโดยฉับพลันและทำให้โจโฉไม่ทันตั้งตน โจโฉได้รับบาดเจ็บที่แขนข้างขวาเพราะถูกยิงด้วยเกาทัณฑ์ระหว่างการรบ ในขณะที่ม้าเจฺว๋อิ่ง (絕影) ที่โจโฉขี่ถูกเกาทัณฑ์ยิงที่คอและขา โจงั่งไม่สามารถขึ้นบนหลังม้าได้จึงมอบม้าของตนให้บิดาขี่ โจโฉจึงหนีออกจากอ้วนเซียได้ ส่วนโจงั่งเสียชีวิตในที่รบในเวลาต่อมา
เหตุการณ์ในภายหลังและการสืบเชื้อสาย

ติงฟูเหรินร้องไห้อยู่บ่อยครั้งให้กับการเสียชีวิตของโจงั่งและกล่าวหาโจโฉว่าเป็นต้นเหตุทำให้โจงั่งถูกสังหาร โจโฉโกรธมากและส่งติงฟูเหรินกลับไปอยู่กับครอบครัวเดิมด้วยหวังว่าติงฟูเหรินจะเปลี่ยนความคิดได้ เมื่อโจโฉไปพบติงฟูเหรินเมื่อราวปี ค.ศ. 200 ติงฟูเหรินปฏิเสธที่จะสนทนากับโจโฉ ทั้งสองจึงหย่าร้างกันอย่างเป็นทางการ หลังการเสียชีวิตของติงฟูเหริน โจโฉมักกังวลว่าตนจะพบหน้าวิญญาณของโจงั่งได้อย่างไรหากวิญญาณของโจงั่งถามถึงติงฟูเหริน
ในปี ค.ศ. 221 หลังโจผี (บุตรชายอีกคนของโจโฉ) โค่นล้มราชวงศ์ฮั่นและก่อตั้งรัฐวุยก๊ก (ซึ่งถือเป็นจุดเริ่มต้นของยุคสามก๊ก) พระองค์ทรงแต่งตั้งโจงั่งย้อนหลังให้มีสมัญญามนาม "เฟิงเต้ากง" (豐悼公) สามปีต่อมา โจงั่งได้รับการเลื่อนสถานะเป็นอ๋อง โดยมีสมัญญานามว่า "อ๋องเต้าแห่งเฟิง" (豐悼王 เฟิงเต้าหวาง) ในปี ค.ศ. 229 ในรัชสมัยของโจยอยพระโอรสของโจผี สมัญญานามของโจงั่งเปลี่ยนเป็น "อ๋องหมิ่นแห่งเฟิง" (豐愍王 เฟิงหมิ่นหวาง)
โจงั่งไม่มีบุตรชายเป็นผู้สืบเชื้อสายหลังโจงั่งเสียชีวิต อย่างไรก็ตาม ในปี ค.ศ. 222 เฉา หว่าน (曹琬) บุตรชายของเฉา จฺวิน (曹均) ที่เป็นพี่น้องต่างมารดาของโจงั่งได้รับการตั้งให้เป็นทายาทของโจงั่ง และได้รับการแต่งตั้งให้มีฐานันดรศักดิ์จงตูกง (中都公) ต่อมาในปีเดียวกัน เฉา หว่านได้รับการตั้งให้มีฐานันดรศักดิ์จ๋างจื่อกง (長子公) ในปี ค.ศ. 254 ในรัชสมัยของโจฮอง เฉา หว่านได้เลื่อนขึ้นเป็น "อ๋องแห่งเฟิง" (豐王 เฟิงหวาง) และได้รับเขตศักดินา "เฟิง" ตามสมัญญานามของโจงั่ง จำนวนศักดินาเพิ่มขึ้นในช่วงรัชสมัยของโจมอและโจฮวนจนถึงมาถึง 2,700 ครัวเรือน หลังเฉา หว่านสิ้นพระชนม์ ได้รับสมัญญานามว่า "อ๋องกงแห่งเฟิง" (豐恭王 เฟิงกงหวาง) เฉา เหลียน (曹廉) โอรสของเฉา หว่าได้สืบเชื้อสายต่อมา
มีการค้นพบหลุมศพแห่งหนึ่งที่สุสานโจโฉในอำเภออานหยาง ซึ่งในหลุมศพมีเสื้อผ้าแต่ไม่มีศพมนุษย์ เสื้อผ้านี้อาจเป็นของโจงั่ง เพราะศพของโจงั่งไม่เคยถูกค้นพบ
ดูเพิ่ม

พงศาวลีวุยก๊ก § เล่าซี
รายชื่อบุคคลในยุคสามก๊ก